
คณะกรรมการสถานศึกษาขั้นพื้นฐาน โรงเรียนอนุบาลศรีสำโรง
 ความสำคัญ 

คณะกรรมการสถานศึกษาขั้นพื้นฐานเป็นองค์คณะบุคคลที่ทำงานร่วมกับสถานศึกษา เพื่อให้
สถานศึกษามีความเข้มแข็ง สามารถบริหารจัดการด้วยตนเองได้ตามกรอบที่กฎหมายกำหนด ดังนั้นความหลากหลายของบุคคลที่เข้าร่วมเป็นคณะกรรมการจึงเอื้อต่อการพัฒนาคุณภาพการศึกษาที่ต้องอาศัยความรู้ ความสามารถ และ ประสบการณ์ในด้านต่างๆ บุคคลที่ได้รับการคัดเลือกเข้าร่วมเป็นคณะกรรมการสถานศึกษาจึงมีความสำคัญต่อการจัดการศึกษาของสถานศึกษา ชุมชน สังคมและประเทศ 

ที่มาของคณะกรรมการสถานศึกษาขั้นพื้นฐาน 

อาศัยอำนาจตามความในมาตรา 40 แห่งพระราชบัญญัติการศึกษาแห่งชาติ พ.ศ. 2542 แก้ไข
เพิ่มเติม (ฉบับที่ 2) พ.ศ. 2545 และข้อ 2 แห่งกฎกระทรวง กำหนดจำนวนกรรมการ คุณสมบัติ หลักเกณฑ์ วิธีการสรรหา การเลือกประธานกรรมการและกรรมการ วาระการดำรงตำแหน่ง และ การพ้นจากตำแหน่งของคณะกรรมการสถานศึกษาขั้นพื้นฐาน พ.ศ. 2546 กำหนดให้ "...สถานศึกษาขนาดใหญ่ให้มีคณะกรรมการสถานศึกษาขั้นพื้นฐาน จำนวน 15  คน ประกอบด้วย 

1. ประธานกรรมการ 

2. กรรมการที่เป็นผู้แทนผู้ปกครอง จำนวนหนึ่งคน 

3. กรรมการที่เป็นผู้แทนครู จำนวนหนึ่งคน 

4. กรรมการที่เป็นผู้แทนองค์กรชุมชน จำนวนหนึ่งคน 

5. กรรมการที่เป็นผู้แทนองค์กรปกครองส่วนท้องถิ่น จำนวนหนึ่งคน 

6. กรรมการที่เป็นผู้แทนศิษย์เก่า จำนวนหนึ่งคน 

7. กรรมการที่เป็นผู้แทนพระภิกษุ และหรือ ผู้แทนองค์กรศาสนาในพื้นที่จำนวนหนึ่งรูป หรือ หนึ่งคนสำหรับสถานศึกษาขนาดเล็ก และ จำนวนสองรูป หรือ สองคน สำหรับสถานศึกษาขนาดใหญ่ 

8. กรรมการผู้ทรงคุณวุฒิ จำนวนหนึ่งคนสำหรับสถานศึกษาขนาดเล็กและจำนวนหกคนสำหรับสถานศึกษาขนาดใหญ่ 

9. ผู้อำนวยการ เป็นกรรมการและเลขานุการ 

นอกจากยังต้องมีคุณสมบัติอื่นๆ และวิธีดำเนินการสรรหาตาม ข้อ 3-6 แห่งกฎกระทรวงดังกล่าว 
อำนาจหน้าที่ ตามมาตราที่ 38 แห่งพระราชบัญญัติระเบียบบริหารราชการกระทรวงศึกษาธิการ 
พ.ศ. 2546 กำหนดให้มี "คณะกรรมการสถานศึกษาขั้นพื้นฐาน พ.ศ.2546 เพื่อทำหน้าที่กำกับและส่งเสริมกิจการของสถานศึกษา" ตามมาตราที่ 26 แห่งร่างพระราชบัญญัติระเบียบข้าราชการครูและบุคลากรทางการศึกษา พ.ศ. 2547 "ให้คณะกรรมการสถานศึกษามีอำนาจและหน้าที่เกี่ยวกับการบริหารงานบุคคลสำหรับข้าราชการครูและบุคลากรทางการศึกษาในสถานศึกษา" ดังต่อไปนี้ 

1. กำกับ ดูแลการบริหารงานบุคคลในสถานศึกษาให้สอดคล้องกับนโยบาย กฎระเบียบ ข้อบังคับ หลักเกณฑ์และวิธีการตามที่ ก.ค.ศ. และ อ.ก.ค.ศ. เขตพื้นที่การศึกษากำหนด 

2. เสนอความต้องการจำนวนและอัตราตำแหน่งของข้าราชการครูและบุคลากรทางการศึกษาในสถานศึกษาเพื่อเสนอ อ.ก.ค.ศ. เขตพื้นที่การศึกษาพิจารณา 

3. ให้ข้อคิดเห็นเกี่ยวกับการบริหารงานบุคคลของข้าราชการครูและบุคลากรทางการศึกษาในสถานศึกษาต่อผู้บริหารสถานศึกษา 

4. ปฏิบัติหน้าที่อื่นตามที่บัญญัติไว้ในพระราชบัญญัตินี้ กฎหมายอื่น หรือ ตามที่ อ.ก.ค.ศ. เขตพื้นที่การศึกษามอบหมาย 

บทบาทหน้าที่ของสถานศึกษาและคณะกรรมการสถานศึกษาขั้นพื้นฐาน
::  บทบาทหน้าที่ของสถานศึกษาขั้นพื้นฐาน 

ด้านวิชาการ 

-พัฒนาหลักสูตรสถานศึกษาให้สอดคล้องกับหลักสูตรแกนกลางการศึกษาขั้นพื้นฐานและความ
ต้องการของผู้เรียน ชุมชนและ ท้องถิ่น 
-จัดการเรียนการสอน สภาพแวดล้อม บรรยากาศการเรียนการสอนที่เหมาะสม และ ส่งเสริมกระบวนการเรียนรู้ที่เน้นผู้เรียน เป็นสำคัญ ตลอดจนการปรับปรุงและพัฒนาคุณภาพการจัด การศึกษาอย่างต่อเนื่อง 
-จัดให้มีระบบประกันคุณภาพภายในสถานศึกษา และ รายงานผลการประเมินให้คณะกรรมการสถานศึกษารับทราบ 

ด้านงบประมาณ 

-จัดตั้งและรับผิดชอบการใช้จ่ายงบประมาณของสถานศึกษาตามที่กฎหมาย ระเบียบ ประกาศ ฯลฯ 

-ออกระเบียบ ข้อบังคับ ประกาศและแนวปฏิบัติ เกี่ยวกับการบริหารการเงินและการจัดหารายได้จากทรัพย์สินของ สถานศึกษา ทั้งนี้ตามที่กฎหมาย ระเบียบ ประกาศ ฯลฯ 

ด้านการบริหารงานบุคคล 

ดำเนินการตามที่กฎหมายว่าด้วยระเบียบข้าราชการครู และบุคลากรทางการศึกษากำหนด 
ด้านการบริหารงานทั่วไป 

-จัดทำนโยบาย แผนพัฒนาการศึกษาของสถานศึกษาให้สอดคล้องกับนโยบายและแผนของ
กระทรวงศึกษาธิการ สำนักงานการศึกษาขั้นพื้นฐาน สำนักงานเขตพื้นที่การศึกษา รวมทั้งความต้องการของชุมชนและท้องถิ่น 

-ดำเนินการและกำกับ ติดตามและประเมินผลงานตามแผนงานโครงการของสถานศึกษา 

-ระดมทรัพยากรเพื่อการศึกษา รวมทั้งปกครองดูแลบำรุงรักษา ใช้ และ จัดหาผลประโยชน์จาก
ทรัพย์สินของสถานศึกษา ตามที่กฎหมาย ระเบียบ ประกาศ ฯลฯ 

-ออกระเบียบ ข้อบังคับ ประกาศ แนวปฏิบัติ ฯลฯ ในการดำเนินงานด้านต่างๆ ตามกฎหมาย ระเบียบ ประกาศ ฯลฯ 

-ส่งเสริมความเข้มแข็งในชุมชนและสร้างความสัมพันธ์กับสถาบันอื่นๆ ในชุมชนและท้องถิ่น 

-ปฏิบัติหน้าที่อื่นเกี่ยวกับกิจการของสถานศึกษาหรือตามที่ได้รับมอบหมายและตามที่กฎหมาย ระเบียบ ประกาศ ฯลฯ กำหนด 

::บทบาทหน้าที่ของคณะกรรมการสถานศึกษาขั้นพื้นฐาน 

ด้านวิชาการ 

-ให้ความเห็น ข้อเสนอแนะ ในการพัฒนาหลักสูตรของสถานศึกษาให้สอดคล้องกับหลักสูตรแกนกลางการศึกษาขั้น พื้นฐาน และ ความต้องการของผู้เรียน ชุมชนและท้องถิ่น 

-ให้ข้อเสนอแนะและส่งเสริม สนับสนุนในการจัดบรรยากาศ สภาพแวดล้อม กระบวนการเรียนรู้ แหล่งเรียนรู้ ภูมิปัญญา ท้องถิ่น ฯลฯ เพื่อการปรับปรุงและพัฒนาคุณภาพการจัดการศึกษาของสถานศึกษาอย่างต่อเนื่อง 

-รับทราบ และ ให้ข้อเสนอแนะเกี่ยวกับการจัดระบบและการดำเนินการตามระบบประกันคุณภาพภายในสถานศึกษา 

ด้านงบประมาณ 

-ให้ความเห็น ข้อเสนอแนะเกี่ยวกับการจัดตั้งและการใช้จ่ายงบประมาณของสถานศึกษา 

-ให้ความเห็น ข้อเสนอแนะในการออกระเบียบ ข้อบังคับประกาศ และ แนวปฏิบัติเกี่ยวกับการ-บริหารการเงิน และ การจัดหารายได้ จากทรัพย์สิน ของสถานศึกษาหรือปฏิบัติหน้าที่อื่นเกี่ยวกับเรื่องนี้ตามที่กฎหมาย ระเบียบ ประกาศ ฯลฯ กำหนด 
ด้านการบริหารงานบุคคล 

-ปฏิบัติตามที่กฎหมายว่าด้วยระเบียบข้าราชการครู และบุคลากรทางการศึกษา กำหนดให้เป็นอำนาจหน้าที่ของคณะกรรมการสถานศึกษาขั้นพื้นฐาน 

ด้านการบริหารทั่วไป 

-ให้ความเห็น เสนอแนะและให้คำปรึกษาในการจัดทำนโยบาย แผนพัฒนาการศึกษาของสถานศึกษาให้สอดคล้องกับนโยบายและแผน ของกระทรวงศึกษาธิการ สำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษา รวมทั้ง ความต้องการของชุมชนและท้องถิ่น 

รับทราบ 
-ให้ความเห็นและข้อเสนอแนะในการปรับปรุง และพัฒนาคุณภาพการศึกษาและกิจการของสถานศึกษาให้สอดคล้องกับกฎหมาย กฎ ระเบียบ ประกาศ คำสั่ง ตลอดจนนโยบาย และ แผนของกระทรวงศึกษาธิการ สำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษา และ ความต้องการ ของชุมชนและท้องถิ่น และรายงานสำนักงานเขตพื้นที่การศึกษาเมื่อสถานศึกษาไม่ปฏิบัติตามกฎหมาย กฎ ระเบียบ ประกาศ คำสั่ง ตลอดจนนโยบาย และแผนของกระทรวงศึกษาธิการ สำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษา และ ความต้องการของชุมชนและท้องถิ่น 

-ให้ความเห็น ข้อเสนอแนะ ประสาน ส่งเสริม สนับสนุน เกี่ยวกับการระดมทรัพยากรเพื่อการศึกษา รวมทั้งปกครอง ดูแลบำรุงรักษา ใช้ และจัดหา ผลประโยชน์จากทรัพย์สินของสถานศึกษาตามที่กฎหมาย ระเบียบ ประกาศ ฯลฯ กำหนด 

-ให้ความเห็น ข้อเสนอแนะ และ ให้คำปรึกษาในการออกระเบียบ ข้อบังคับ ประกาศ แนวปฏิบัติ ฯลฯ ในการดำเนินงานด้านต่างๆ ของสถานศึกษา ตามที่กฎหมาย ระเบียบ ประกาศ ฯลฯ กำหนด 

-ให้ความเห็น ข้อเสนอแนะและให้คำปรึกษาในการส่งเสริมความเข้มแข็งในชุมชนและสร้างความสัมพันธ์กับสถาบันอื่นๆในชุมชนและท้องถิ่น 

-ปฏิบัติหน้าที่อื่นเกี่ยวกับกิจการของสถานศึกษาตามที่กฎหมาย ระเบียบ ประกาศ ฯลฯ กำหนด ให้เป็นอำนาจหน้าที่ของคณะกรรมการสถานศึกษาขั้นพื้นฐาน 

ประกาศโรงเรียนอนุบาลศรีสำโรง
เรื่อง ประกาศรายชื่อคณะกรรมการสถานศึกษาขั้นพื้นฐาน
…………………….


อาศัยอำนาจตามความในมาตรา ๓๘ แห่งพระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖ ประกอบกับกฎกระทรวงกำหนดจำนวนกรรมการ คุณสมบัติ       หลักเกณฑ์ วิธีการสรรหา การเลือกประธานกรรมการและกรรมการ วาระการดำรงตำแหน่ง และ      การพ้นจากตำแหน่งของคณะกรรมการสถานศึกษาขั้นพื้นฐาน พ.ศ. ๒๕๔๖ และข้อ ๕  แห่งประกาศ  โรงเรียนอนุบาลศรีสำโรง  เรื่อง การสรรหาและการเลือกคณะกรรมการสถานศึกษาขั้นพื้นฐาน             ลงวันที่ ๑๓  กุมภาพันธ์  พ.ศ. ๒๕๔๖  โรงเรียนบ้านอนุบาลศรีสำโรง 



จึงประกาศรายชื่อคณะกรรมการสถานศึกษาขั้นพื้นฐานดังนี้  ดังนี้

1.  นายจรูญ     สนทิม       
ประธานคณะกรรมการสถานศึกษาฯ

2.  นายวิรัตน์    กมล
ผู้แทนครู

3.  นายศรามาศ  สนทิม
ผู้แทนผู้ปกครอง

4.  นายชรินทร์  สนทิม
ผู้แทนศิษย์เก่า

5.  นายเสวก  คงกระพันธ์
ผู้แทนองค์กรปกครองส่วนท้องถิ่น

6.  นางสมัย  จูสวย
ผู้แทนองค์กรชุมชน

7.  นายประสิทธิ์  อินทร์ชาลี
ผู้แทนองค์กรศาสนา

8.  นายณรงค์  พึ่งกริม
ผู้แทนองค์กรศาสนา

9.  นายสังวาล  มงคลพันธ์
ผู้ทรงคุณวุฒิ

10.  นายวันชัย  ทองประเสริฐกุล  
ผู้ทรงคุณวุฒิ

11.  นายจรัญ  อินสุวรรณ
ผู้ทรงคุณวุฒิ

12.  นายมานิตย์  พึ่งกริม
ผู้ทรงคุณวุฒิ

13. นายสงวน  ครุฑแก้ว
ผู้ทรงคุณวุฒิ

14.  นายประดิษฐ์  ทองคำ
ผู้ทรงคุณวุฒิ

15.  นายจำรัส  หาญกล้า
กรรมการและเลขนุการ

ประกาศ ณ วันที่ ๒๘ เดือน มีนาคม  พ.ศ. ๒๕๕๑
                                                               (ลงชื่อ)………………………….……

                                                                           (นายจำรัส  หาญกล้า)

                                                       ตำแหน่ง  ผู้อำนวยการโรงเรียนอนุบาลศรีสำโรง

คำสั่งสำนักงานเขตพื้นที่การศึกษาประถมศึกษาสุโขทัย เขต 2
ที่     247 /2555
เรื่อง แต่งตั้งคณะกรรมการสถานศึกษาขั้นพื้นฐานโรงเรียนอนุบาลศรีสำโรง

....................................................

อาศัยอำนาจตามความในข้อ 5(6) กฎกระทรวงกำหนดจำนวนกรรมการ คุณสมบัติ หลักเกณฑ์วิธีการสรรหา การเลือกประธานกรรมการและกรรมการ วาระการดำรงตำแหน่งและการพ้นจากตำแหน่งของคณะกรรมการสถานศึกษาขั้นพื้นฐาน พ.ศ. 2546  สำนักงานเขตพื้นที่การศึกษาประถมศึกษาสุโขทัย เขต 2 จึงแต่งตั้งคณะกรรมการสถานศึกษาขั้นพื้นฐาน โรงเรียนอนุบาลศรีสำโรง  อำเภอศรีสำโรง จังหวัดสุโขทัย ประกอบด้วยบุคคลดังต่อไปนี้

1.  นายธนศักดิ์  มากมิ่ง       
ประธานคณะกรรมการสถานศึกษาฯ

2.  นางจงลักษณ์  จิตดี
ผู้แทนครู

3.  นางมลิวรรณ  ศิริพันธ์
ผู้แทนผู้ปกครอง

4.  นายธานินท์  ปัญญากร
ผู้แทนศิษย์เก่า

5.  นางสมัย  จูสวย
ผู้แทนองค์กรปกครองส่วนท้องถิ่น

6.  นางพิศวง  น้อยดี
ผู้แทนองค์กรชุมชน

7.  นายประสิทธิ์  อินทร์ชลี
ผู้แทนองค์กรศาสนา

8.  นายณรงค์  พึ่งกริม
ผู้แทนองค์กรศาสนา

9.  นายจรูญ  สนทิม
ผู้ทรงคุณวุฒิ

10. นายทองปอน  มีศรี  
ผู้ทรงคุณวุฒิ

11. นางเรณู  แจ่มมี
ผู้ทรงคุณวุฒิ

12. นายทนงศักดิ์  เข็มพล
ผู้ทรงคุณวุฒิ

13. นายกิตติศักดิ์  มั่นคง
ผู้ทรงคุณวุฒิ

14. นายสุทธิ  เลิศไกร
ผู้ทรงคุณวุฒิ

15. นายจำรัส  หาญกล้า
กรรมการและเลขนุการ

ทั้งนี้ให้ผู้ได้รับการแต่งตั้งเริ่มปฏิบัติหน้าที่ตั้งแต่วันที่ 1เดือน เมษายน พ.ศ. 2555 ไปจนครบกำหนดตามวาระการดำรงตำแหน่ง


สั่ง ณ วันที่ 31 เดือน มีนาคม พ.ศ. 2555

                                                                                     (นายมานพ  ษมาวิมล)
                                            ผู้อำนวยการสำนักงานเขตพื้นที่การศึกษาประถมศึกษาสุโขทัย เขต 2

 คู่มือคณะกรรมการสถานศึกษาขั้นพื้นฐาน

โรงเรียนอนุบาลศรีสำโรง
สำนักงานเขตพื้นที่การศึกษาสุโขทัยเขต 2

สำนักงานคณะกรรมการการศึกษาขั้นพื้นฐาน
โรงเรียนอนุบาลศรีสำโรง


